Source: https://www.iusinfo.si/Obvestila/Arhiv/2019_Tednik_IUS-INFO_XVII_27___11_julij.htm
Timestamp: 2019-08-23 11:59:44+00:00

Document:
Julij 2019, številka 27 / letnik XVII.
Facultas probationis non est angustanda.
Možnost dokazovanja se ne sme zoževati.
>> V državni upravi bodo z delom lahko začeli in končali pol ure prej kot doslej
Vlada je spremenila > Uredbo o delovnem času v organih državne uprave. Z njo drugače ureja premakljiv delovni čas in posledično tudi obvezno prisotnost v vladnih službah, ministrstvih in organih v sestavi ministrstev. Uredba od 20. julija začetek delovnega časa določa med 7. in 9. uro, konec delovnega časa pa med 15. uro in 17.30.
Poročilo prenove Državnega pravobranilstva z novoustanovljenim Državnim odvetništvom
>> Ustavno sodišče razveljavilo določbo zakona o medijih
Ustavno sodišče je razveljavilo drugi odstavek 39. člena zakona o medijih. Gre za določbo, vezano na vložitev pritožbe na sodbo sodišča prve stopnje v postopku zaradi objave popravka, po kateri se pritožba ne vroči nasprotni stranki v odgovor. Ustavno sodišče ugotavlja neskladje z 22. členom ustave, ki govori o enakem varstvu pravic.
>> Ustavno sodišče razveljavilo kaznovanje odvetnika
Ustavno sodišče je razveljavilo sklep okrožnega sodišča, ki je zagovorniku v kazenskem postopku zaradi domnevnega zavlačevanja postopka naložilo kazen 1500 evrov. Ustavni sodniki so namreč presodili, da v tem primeru ni bilo mogoče sklepati, da je odvetnikovo ravnanje očitno merilo na zavlačevanje.
>> Sprememba višine financiranja zasebnih osnovnih šol
DZ je z 42 glasovi za in 36 proti potrdil predlagano novelo zakona o financiranju izobraževanja, ki spreminja način financiranja zasebnih osnovnih šol. Po noveli bo država obvezni del javnega programa v zasebnih osnovnih šolah financirala v celoti, razširjenega dela ne bo financirala. Minister Jernej Pikalo je zadovoljen, starši razočarani. Veto DS bi bil glede na napovedi strank lahko usoden za zakon.
>> Novela zakona o skupnosti študentov
>> V poslanskih klopeh nadomestna poslanca
Namesto novoizvoljenih evropskih poslancev Milana Brgleza in Ljudmile Novak sta v poslanske klopi sedla nadomestna poslanca. Dušan Verbič se je pridružil poslancem SMC, poslanski skupini NSi pa Tadeja Šuštar.
>> Integriteta in preprečevanje korupcije
Vlada je potrdila predlog novele zakona o integriteti in preprečevanju korupcije. Novela ohranja vlogo Komisije za preprečevanje korupcije (KPK) kot samostojnega in neodvisnega organa, spreminjajo pa se določbe, ki povečujejo učinkovitost njenega delovanja, je na novinarski konferenci po seji vlade poudarila pravosodna ministrica Andreja Katič.
>> Napoteni delavci
>> Zvišanje vpisnine v imenik odvetnikov na 3000 evrov
Ministrstvo za pravosodje predlaga vladi, naj poda soglasje k spremembam statusa Odvetniške zbornice Slovenije, po katerih bi vpisnino v imenik odvetnikov zvišali na 3000 evrov. Ministrstvo meni, da so dodatna pojasnila, ki so jih zahtevali od zbornice, ustrezna in da tako ni utemeljenih razlogov, da vlada soglasja ne bi dala.
1. julija so se začele uporabljati spremembe in dopolnitve > Zakona o davčnem postopku (ZDavP-2), novo III.C poglavje četrtega dela ZDavP-2 (pravila za poročanje o čezmejnih aranžmajih) in nov 248.c člen (avtomatična izmenjava čezmejnih aranžmajev, o katerih se poroča) pa se bosta začela uporabljati šele 1. julija 2020. Z novelo ZDavP-2L se v slovenski pravni red prenašata Direktiva Sveta (EU) 2018/822 o spremembi Direktive 2011/16/EU glede obvezne avtomatične izmenjave informacij na področju obdavčenja v zvezi s čezmejnimi aranžmaji, o katerih se poroča, ki razširja področje uporabe obvezne avtomatične izmenjave podatkov na potencialno agresivne čezmejne davčne aranžmaje, in Direktiva Sveta (EU) 2017/1852 o mehanizmih za reševanje davčnih sporov v EU, katere namen je povečanje učinkovitosti postopka skupnega dogovarjanja kot temeljnega mehanizma, namenjenega reševanju čezmejnih davčnih sporov oz. vzpostavitvi ukrepov, ki bodo zagotovili učinkovito reševanje sporov, povzročenih zaradi različne razlage in uporabe dvo- ali večstranskih mednarodnih pogodb.
Sprememba > Zakona o organiziranosti in delu v policiji (ZODPol), ki se je začela uporabljati 1. julija, se nanaša na obvezno dodatno pokojninsko zavarovanje policistov in uresničuje zahtevo iz IV. točke Sporazuma o razreševanju stavkovnih zahtev, ki je bil sklenjen 27. decembra 2018. S spremenjenim 81. členom se tako določa razvrstitev policistov v 3. in 5. skupino delovnih mest pokojninskega načrta poklicnega zavarovanja.
Spremembe in dopolnitve > Pravilnika o strokovnem izpitu za inšpektorja, ki bodo začele veljati 20. julija, prinašajo možnost časovnega podaljšanja pisnega in ustnega dela izpita, uvedbo javnega poziva za imenovanje izpraševalcev, ki so lahko člani izpitne komisije, nove pogoje za imenovanje izpraševalcev in uvajajo prijavo na izpit po elektronski poti. Poleg omenjenega se spreminjata tudi postopek ugovora za kandidate, ki se ne strinjajo z oceno izpitne komisije in postopek odstopa od opravljanja izpita.
>> KP dejavnosti trgovine
1. julija so začele veljati nove višine najnižjih osnovnih plač za posamezne tarifne razrede in višine povračil stroškov prehrane med delom ter službenih potovanj v dejavnosti trgovine Slovenije. Gre za uskladitve z inflacijo, najnižje osnovne plače so se povečale za 1,4 %, povračila stroškov prehrane med delom in službenih potovanj pa za 1,5 %. Spremenjene zneske si lahko ogledate v Tarifni prilogi h KP dejavnosti trgovine.
>> Drugi novi predpisi: UL št. 44
>> Slovenija zamuja s prenosom sedmih evropskih direktiv
>> Na sodišču EU o dopustnosti slovenske tožbe proti Hrvaški
Hrvaška in Slovenija sta na ustni obravnavi o dopustnosti slovenske tožbe proti Hrvaški zaradi kršenja evropskega prava kot posledice neizvajanja arbitražne razsodbe predstavili znana stališča. V ospredju razgibane dveinpolurne razprave je bila sicer opomba v povezavi z ribolovnim režimom in arbitražo iz hrvaške pristopne pogodbe.
>> Finska za krmilom EU
Finska, ki je 1. julija prevzela šestmesečno predsedovanje EU, postavlja na prvo mesto vladavino prava in podnebje. Med prioritetami je tudi boj proti hibridnim grožnjam. Sicer pa se zaveda, da bo predsedovanje še poseben izziv zaradi institucionalne tranzicije, proračunskih pogajanj in še nejasnega prihodnjega odnosa z Združenim kraljestvom.
>> Na vrhu berlinskega procesa v Poznanju pozivi k širitvi EU
Na vrhu berlinskega procesa, ki ga je tokrat gostila Poljska, so se sodelujoči evropski voditelji zavzeli za evropsko perspektivo držav Zahodnega Balkana ter pozvali k širitvi Evropske unije. Vrha v Poznanju se je udeležil tudi premier Marjan Šarec, ki je poudaril povezanost med političnimi odločitvami EU in gospodarskim razvojem Zahodnega Balkana.
>> Hrvaška uradno zaprosila za vstop v mehanizem ERM II
Hrvaška je 4. julija državam članicam območja evra, Danski in inštitucijam EU poslala pismo namere o vstopu v mehanizem fiksnih deviznih tečajev (ERM II). Na ta način je storjen prvi formalni korak Hrvaške k sodelovanju v mehanizmu, kar je prehodno obdobje pred uvedbo evra kot uradne valute, je sporočilo hrvaško ministrstvo za finance. Hrvaška lahko oceno pripravljenosti na vstop v mehanizem deviznih tečajev ERM II pričakuje čez približno eno leto.
>> Italija se je izognila sankcijam EU zaradi višine dolga
Evropska komisija Svetu EU ne bo predlagala začetka postopka proti Italiji v zvezi s čezmernim primanjkljajem zaradi neizpolnjevanja določil glede višine dolga, so sporočili iz komisije. Odločitev je po seznanitvi z dodatnimi napori italijanskih oblasti v zvezi s tem sprejel kolegij komisarjev.
>> Novi predsednik Evropskega parlamenta Italijan David Sassoli
Evropski parlament je za predsednika, ki bo to edino neposredno izvoljeno institucijo EU vodil v prvi polovici petletnega mandata, izvolil Italijana Davida Sassolija iz politične skupine socialdemokratov. Sassoli je bil na tajnem glasovanju izvoljen v drugem krogu, po tistem, ko mu je v prvem krogu zmanjkalo le sedem glasov. Poleg tega je Evropski parlament na ustanovnem zasedanju v Strasbourgu izvolil 14 podpredsednikov, ki prihajajo iz petih političnih skupin in desetih držav članic ter pet kvestorjev.
>> Slovenija odgovorila na tožbo Bruslja glede preiskav v Banki Slovenije
Slovenija je na Sodišče EU poslala odgovor na tožbo Bruslja glede preiskav v Banki Slovenije, v katerem zavrača vse očitke komisije, so pojasnili na ministrstvu za pravosodje. Sloveniji se očita kršenje nedotakljivosti arhivov ECB in dolžnosti lojalnega sodelovanja pri zasegu dokumentov ECB v okviru kriminalistične preiskave.
>> Terorizem še vedno velika varnostna grožnja v EU
Simona Mikec:
Kateri otrok je ogrožen otrok?
Ivan Ravbar:
Mojca Furlan:
Nadzor nad gradnjo kot obveznost in pravica naročnika
>> Ali uporabljate zadnje veljavno besedilo ZSS?
ZSS je vsebinsko povezan z več kot 230 strokovnimi članki, več kot 260 judikati slovenskih sodišč (ustavno, vrhovno, višja, upravno) in več kot 30 judikati Sodišča EU. Vse te povezave so dodane tudi ob posameznih členih, na katere se navezujejo.
13. julij 2019 Zakon o osebnem imenu (ZOI-1)
13. julij 2019 Zakon o pravilih cestnega prometa (ZPrCP)
13. julij 2019 Energetski zakon (EZ-1)
13. julij 2019 Zakon o preprečevanju dela in zaposlovanja na črno (ZPDZC-1)
13. julij 2019 Zakon o nematerializiranih vrednostnih papirjih (ZNVP-1)
13. julij 2019 Zakon o voznikih (ZVoz-1)

References: sodišče 
 sodišče 
 sodišče 
 sodišče 
 sodišče 
 Sodišče